Държавен вестник, бр. 24, 2013 г., стр. 91

БРОЙ  24	
Д Ъ Р Ж А В Е Н  В Е С Т Н И К 	
СТР.  91  
в обекти за обслужващи дейности в същест­
вуващи жилищни или смесени сгради (сгради 
със смесено предназначение), се допуска при 
изградена (монтирана) вентилационна инста­
лация, която отговаря на минималните изис­
квания на ал. 5.
(5) Вентилацията по ал. 4 е система, която:
1. функционира непрекъснато по време на 
работа на машините/оборудването за хими­
ческо чистене в обекта;
2. осигурява кратност на обмена на въздуха 
в ателието, достатъчна да опази човешкото 
здраве, включително в случай на теч от ма­
шината за химическо чистене или от съда за 
съхраняване на суровината;
3. предотвратява всякакъв риск от форми­
ране на експлозивна атмосфера;
4. осигурява изхвърляне на засмукваните 
газове в атмосферния въздух;
5. предотвратява всякаква възможност за 
преминаване на засмукваните газове в кана­
лизационната инсталация за отпадни води на 
жилищните сгради и е независима от всякаква 
друга вентилационна система;
6. предотвратява всякакъв риск от корозия, 
свързана с използването на халогенирани 
разтворители.
(6) Изпускащото устройство на вентилаци­
ята трябва да надвишава с 3 метра сградите, 
намиращи се в радиус 15 метра, или да е снаб­
дено с подходящ филтър, който се регенерира 
на интервали, посочени от производителя.
(7) Не се допуска употребата на ЛОС по 
чл. 10б, ал. 1, т. 2 и чл. 10в, ал. 1, т. 2 в ин­
сталации за химическо чистене, разположени 
в обекти за обслужващи дейности в нови 
жилищни или смесени сгради.“
§ 18. В чл. 28в, ал. 1 думите „чл. 10, ал. 1“ 
се заменят с „чл. 10б, ал. 1 и чл. 10в, ал. 1“, 
а след думите „Европейската комисия“ се 
добавя „(ЕК)“.
§ 19. Член 29 се изменя така:
„Чл. 29. (1) За осигуряване на обществен 
достъп до информацията, свързана с прила­
гането на наредбата, Изпълнителната агенция 
по околна среда (ИАОС) създава и техниче­
ски поддържа информационна система с база 
данни, която е интегрирана с регистъра по 
чл. 30л от Закона за чистотата на атмосферния 
въздух (ЗЧАВ). 
(2) Информационната система по ал. 1 
съдържа списъци и данни за регистрираните 
инсталации по чл. 30л ЗЧАВ и инсталациите 
по чл. 117 ЗООС, извършващи дейности от 
категориите съгласно приложение № 1, както 
и секторните ръководства по чл. 3. 
(3) В информационната система по ал. 1 
се създават партиди на операторите, които 
съдържат информация за:
1. инсталациите по регистъра по чл. 30л 
ЗЧАВ;
2. постъпилите и утвърдените ПУР;
3. постъпилите и утвърдените СНЕ, вклю­
чително постъпилите заявления за разработ­
ването им;
4. протоколите за резултатите от периодич­
ните (собствени и контролни) измервания и 
докладите за резултатите от непрекъснатите 
измервания на емисиите;
5. издадените КР по чл. 117 ЗООС; 
6. решенията на РИОСВ по прилагането 
на чл. 5 и 7, включително във връзка с чл. 8; 
7. количеството на вложените разтворители;
8. консумация на разтворители;
9. други документи и информация във връз­
ка с прилагане изискванията на наредбата и 
докладването до ЕК.
(4) Достъпът до информацията, въведена в 
информационната система, се осигурява чрез 
страницата на ИАОС в интернет.
(5) Достъпът до наличните документи по 
ал. 3 се осъществява по реда на ЗООС и За­
кона за достъп до обществена информация.“
§ 20. Член 30 се изменя така:
„Чл. 30. (1) Данни за създаването и под­
държането на информационната система по 
чл. 29 се събират от ПУР, СНЕ, регистъра по 
чл. 30л ЗЧАВ, докладите и наличните прото­
коли за резултатите от извършените собст­
вени измервания на емисиите (периодични 
и непрекъснати) на операторите, издадените 
предписания и/или решения, както и налич­
ните протоколи и доклади за резултатите 
от извършените измервания на емисиите, 
обобщени от КО.
(2) Регионалните инспекции по околната 
среда и водите изпращат ежегодно в ИАОС, 
включително по електронен път, информаци­
ята по ал. 1, необходима за поддържането на 
информационната система.“
§ 21. Член 31 се изменя така:
„Чл. 31. Министерството на околната среда 
и водите предоставя информация до ЕК с 
резултатите от прилагането на тази наредба 
в срокове и формат, посочени от ЕК.“
§ 22. В допълнителните разпоредби се 
правят следните изменения и допълнения:
1. В § 1:
а) точка 1 се изменя така:
„1. „Инсталация“ е неподвижно техническо 
съоръжение, в което се извършват една или 
повече от посочените в приложение № 1 дей­
ности и всички други дейности, извършвани 
на същата площадка, които са непосредствено 
свързани с тях и имат техническа връзка с 
дейностите, изброени в същото приложение, и 
могат да окажат въздействие върху емисиите 
и замърсяването.“;